**CENOVÝ PRIESKUM NA URČENIE PREDPOKLADANEJ HODNOTY ZÁKAZKY**

v rámci realizácie cenového prieskumu pre potreby určenia predpokladanej hodnoty zákazky v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), Vás žiadame o zaslanie cenovej ponuky na predmet zákazky pod názvom **„Poskytovanie grafických služieb“.**

Uvedenú požiadavku Vám predkladáme v súlade s ustanovením §6 zákona o verejnom obstarávaní.

1. **Identifikácia verejného obstarávateľa:**

Názov organizácie: KIRA, n. o.

Sídlo organizácie: Starohájska 10, 917 01 Trnava

Zastúpený: Mgr. Viktor Maroši, riaditeľ

IČO: 52 190 820

Bankové spojenie: Prima banka Slovensko, a. s.

Číslo bankového účtu IBAN: SK38 5600 0000 0063 7964 1001

Registrácia pod číslom: VVS/NO-285/219

Kontaktná osoba: Mgr. Marek Krnáč, 033/55 59 241, 0908 726 462, [vo@kira.sk](mailto:vo@kira.sk)

1. **Predmet zákazky: „Poskytovanie grafických služieb“**

Predmetom zákazky je poskytovanie grafických služieb návrhov (hlavný CPV: 79822500-7), ktoré súvisia so zabezpečovaním činnosti verejného obstarávateľa a výkonu samosprávy (kompetencií) Trnavského samosprávneho kraja (TTSK) podľa zákona č. 302/2001 Z. z. o samospráve vyšších územných celkov (zákon o samosprávnych krajoch), a spočíva najmä, nie však výlučne, v tvorbe a spracovaní grafických návrhov, príprave podkladov na tlač, grafickom spracovaní dát do grafov, grafickej úprave textov alebo grafických výstupov pre účely online a offline komunikácie a styku s verejnosťou, a to všetko v záujme a v prospech efektívneho informovania o zámeroch, cieľoch, aktivitách a výsledkoch činnosti verejného obstarávateľa a TTSK, ako aj inštitúcií v zakladateľskej a zriaďovateľskej pôsobnosti TTSK a subjektov s majetkovou účasťou TTSK.

**Predpokladaný maximálny počet hodín:** 1200 hodín

1. **Miesto a uskutočnenie poskytnutia služby:**

Miesto: KIRA, n. o., Starohájska 10, 917 01 Trnava.

Termín poskytovania služieb: odo dňa nadobudnutia účinnosti zmluvného vzťahu do 31.12.2021

1. **Komplexnosť dodávky:**

Uchádzač predloží ponuku na celý predmet zákazky.

1. **Spôsob predloženia cenovej ponuky:**

Cenové ponuky žiada verejný obstarávateľ predložiť na e-mailovú adresu [vo@kira.sk](mailto:vo@kira.sk)   
vo formáte .pdf s označením **SÚŤAŽ – „Poskytovanie grafických služieb*“.***

**Lehota na predloženie cenových ponúk: 18.8.2021 do 23:59 hod.**

1. **Požiadavky na obsah ponuky a podmienky účasti uchádzačov:**
2. **Cenová ponuka** v zmysle Prílohy č. 1 tejto výzvy.

Ak uchádzač nie je platcom DPH na túto skutočnosť upozorní vo svojej ponuke.

1. **Doklady preukazujúce splnenie podmienok účasti:**

* uchádzač musí spĺňať podmienku účasti týkajúcu sa osobného postavenia uvedenú   
  v § 32 ods. 1 písm. e) zákona 343/2015 Z. z. o verejnom obstarávaní – **je oprávnený poskytovať služby zodpovedajúce predmetu zákazky.**

Verejný obstarávateľ si splnenie podmienky účasti úspešného uchádzača **podľa § 32 ods. 1 písm. e) zákona o verejnom obstarávaní overí na verejne dostupných portáloch** obchodného registra alebo živnostenského registra, resp. iného relevantného registra.

* uchádzač musí spĺňať podmienku účasti týkajúcu sa osobného postavenia uvedenú v § 32 ods. 1 písm. f) zákona o verejnom obstarávaní - **nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu**.

Uchádzač preukazuje splnenie podmienky účasti predložením **čestného vyhlásenia** podľa Prílohy č. 2 tejto výzvy.

1. **Čestné vyhlásenie o neprítomnosti konfliktu záujmov** podľa Prílohy č. 3 tejto výzvy.
2. **Návrh zmluvy o poskytovaní grafických služieb, ktoré sú predmetom tejto zákazky.**

Uchádzač nie je oprávnený zásadným spôsobom zasahovať do obchodných podmienok, stanovených verejným obstarávateľom. Uchádzač doplní údaje vyznačené predtlačou vo vzore zmluvy (podľa svojho návrhu na plnenie kritéria). Uchádzač predloží do svojej ponuky podpísaný návrh zmluvy v jednom vyhotovení ako súhlas s predloženými obchodnými podmienkami.

Celá ponuka, tiež doklady a dokumenty v nej predložené musia byť vyhotovené v štátnom jazyku.   
Ak je doklad alebo dokument vyhotovený v cudzom jazyku**,** predkladá sa spolu s jeho úradným prekladom do štátneho jazyka;to neplatí pre ponuky, doklady a dokumenty vyhotovené v českom jazyku.

Ponuka musí byť podpísaná štatutárnym orgánom uchádzača alebo osobou oprávnenou konať   
za uchádzača (požaduje sa fotokópia úradne osvedčeného plnomocenstva).

**Stanovenie predpokladanej hodnoty zákazky a kritérium vyhodnotenia ponúk:**

Predpokladaná hodnota zákazky bude stanovená z predložených cenových ponúk **ako priemerná cena za 1 hodinu poskytnutia služieb, ktoré sú predmetom zákazky v Eur bez DPH**.

Pokiaľ predpokladaná hodnota zákazky, ktorá bude stanovená na základe predložených cenových ponúk, nepresiahne výšku finančného limitu zákaziek s nízkou hodnotou, Vaša ponuka bude zároveň slúžiť pre účely vyhodnotenia, t. j. verejný obstarávateľ zároveň vykoná **výber dodávateľa na základe kritéria:**

**– najnižšia cena za 1 hodinu poskytnutia služieb, ktoré sú predmetom zákazky v Eur s DPH** (ak uchádzač nie je platcom DPH uvedie to v ponuke).

Úspešným uchádzačom sa stane ten uchádzač, ktorý predloží najnižšiu cena za 1 hodinu poskytnutia služieb v EUR s DPH. O úspešnosti ponuky budú uchádzači informovaní.

1. **Spôsob určenia ceny:**

Uchádzačom navrhovaná zmluvná cena za poskytnutie požadovaného predmetu zákazky, uvedená   
v ponuke uchádzača, bude vyjadrená v eurách bez dane z pridanej hodnoty, ako aj s daňou z pridanej hodnoty.

Návrh ceny musí byť spracovaný v zmysle zákona NR SR č.18/1996 Z. z. o cenách v znení neskorších predpisov, vyhlášky MF SR č.87/1996 Z. z., ktorou sa vykonáva zákon NR SR č.18/1996 Z. z.   
o cenách v znení neskorších predpisov.

Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky uvedeným v časti Predmet zákazky.

Ak je uchádzač osoba identifikovaná pre DPH v inom členskom štáte EÚ, vo svojej ponuke musí pre účely vyhodnotenia uviesť cenu celkom, za ktorú predmet zákazky ponúka (t. j. cenu, ku ktorej je pre účely vyhodnotenia pripočítaná DPH v zmysle zákona o DPH). Cenu bez DPH, výšku DPH a cenu s pripočítanou DPH uvedie v časti Formulár – CENOVÁ PONUKA, podľa ktorej sa budú ponuky vyhodnocovať.

1. **Podmienky financovania predmetu zákazky a ďalšie informácie:**

Predmet zákazky bude financovaný zo zdrojov rozpočtu verejného obstarávateľa. Splatnosť faktúr   
je do 30 dní od doručenia faktúry objednávateľovi.

Všetky výdavky spojené s prípravou a predložením ponuky znáša uchádzač bez akéhokoľvek finančného nároku na verejného obstarávateľa.

Verejný obstarávateľ si vyhradzuje právo neprijať ani jednu z predložených ponúk, ak nebudú zodpovedať finančným možnostiam verejného obstarávateľa, zároveň si vyhradzuje právo nevybrať uchádzača, resp. zrušiť verejné obstarávanie na zabezpečenie plnenia predmetu zákazky – ak nebude predložená ani jedna ponuka, ani jeden uchádzač nesplní podmienky účasti, ak sa zmenia okolnosti, za ktorých bolo verejné obstarávanie vyhlásené.

Prílohy:

Formulár – Cenová ponuka

Čestné vyhlásenie

Čestné vyhlásenie o neprítomnosti konfliktu záujmov

Návrh zmluvy o poskytovaní služieb

V Trnave, dňa 11.8.2021

v.r.

...........................................................

Mgr. Viktor Maroši

riaditeľ KIRA, n. o.

**Príloha č.1**

**Formulár - CENOVÁ PONUKA**

Predmet obstarávania: **Poskytovanie grafických služieb**

**Identifikačné údaje uchádzača:**

Názov: ........................................................................

Adresa: ........................................................................

IČO: ........................................................................

Kontaktná osoba: ........................................................................

Telefón: .........................................................................

E-mail: ..........................................................................

|  |  |  |  |
| --- | --- | --- | --- |
| Zoznam položiek | Cena bez DPH v Eur | DPH v Eur | Cena s DPH v Eur |
| **cena za 1 hodinu poskytnutia služieb, ktoré sú predmetom zákazky** |  |  |  |

Cena obsahuje všetky náklady spojené s poskytovaním služieb.

(ak uchádzač nie je platcom DPH, uvedie to v ponuke)

V ................................, dňa .....................

.................................................................

podpis a pečiatka uchádzača

(v súlade so zápisom v obchodnom registri,   
resp. v živnostenskom registri)

**Príloha č. 2**

**Č E S T N É V Y H L Á S E N I E**

v zmysle § 32 ods. 2 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Predmet obstarávania: **Poskytovanie grafických služieb**

Uchádzač .................................................... (obchodné meno a sídlo),

týmto čestne vyhlasujem, že ku dňu lehoty na predkladanie ponúk spĺňam podmienku účasti v zmysle   
§ 32 ods. 1 písm. f) zákona 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – „nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu“.

V ............................, dňa .....................

.................................................................

podpis a pečiatka uchádzača

(v súlade so zápisom v obchodnom registri,   
resp. v živnostenskom registri)

**Príloha č. 3**

**Č E S T N É V Y H L Á S E N I E**

**o neprítomnosti konfliktu záujmov**

Predmet obstarávania: **Poskytovanie grafických služieb**

Uchádzač ............................(Obchodné meno a sídlo), zastúpený ............................................

týmto čestne vyhlasujem, že v súvislosti s uvedeným postupom zadávania zákazky:

* nevyvíjal som a nebudem vyvíjať voči žiadnej osobe na strane verejného obstarávateľa,   
  ktorá je alebo by mohla byť zainteresovaná v zmysle ustanovení § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (**„zainteresovaná osoba**“) akékoľvek aktivity, ktoré vy mohli viesť k zvýhodneniu nášho postavenia vo verejnej súťaži,
* neposkytol som a neposkytnem akejkoľvek čo i len potencionálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
* budem bezodkladne informovať verejného obstarávateľa o akejkoľvek situácii,   
  ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
* poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ............................, dňa .....................

.................................................................

podpis a pečiatka uchádzača

(v súlade so zápisom v obchodnom registri,   
resp. v živnostenskom registri)

**Príloha č. 4**

**Zmluva o poskytovaní služieb**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len ako „zmluva“)

**medzi zmluvnými stranami:**

**KIRA n. o.**

Sídlo: Starohájska 10, 917 01 Trnava

Zastúpenie: Mgr. Viktor Maroši, riaditeľ

Kontaktná osoba: Mgr. Marek Krnáč

IČO: 52190820

Bankové spojenie: Prima banka Slovensko, a. s.

Číslo bankového účtu IBAN: SK38 5600 0000 0063 7964 1001

Registrácia pod číslom: VVS/NO-285/219

Emailová adresa: krnac.marek@kira.sk

(ďalej len ako „Objednávateľ“)

a

**................................................**

Sídlo: ................................................

Zastúpenie: ................................................

IČO:  ................................................

DIČ:  ................................................

zapísaný v obchodnom registri Okresného súdu ......................, vložka číslo ......................

Bankové spojenie:  ................................................

Číslo bankového účtu: ................................................

Emailová adresa: ................................................

(ďalej len ako „Poskytovateľ“ a spolu s Objednávateľom ďalej len ako „zmluvné strany“ a jednotlivo „zmluvná strana“)

**PREAMBULA**

Objednávateľ je rozvojovou agentúrou, ktorá bola zriadená za účelom poskytovania všeobecne prospešných služieb. V tejto súvislosti sa Poskytovateľ sa zaväzuje poskytovať Objednávateľovi grafické služby zamerané najmä na propagáciu svojej činnosti a činnosti Trnavského samosprávneho kraja, ako aj na informovanie verejnosti o ich rozvojových zámeroch, cieľoch, aktivitách a dosiahnutých úspechoch.

**Článok I.**

# Predmet zmluvy

* 1. Predmetom tejto zmluvy je záväzok Poskytovateľa poskytovať Objednávateľovi grafické služby, ktoré súvisia so zabezpečovaním činnosti Objednávateľa a výkonu samosprávy (kompetencií) Trnavského samosprávneho kraja (TTSK) podľa zákona č. 302/2001 Z. z. o samospráve vyšších územných celkov (zákon o samosprávnych krajoch), a spočíva najmä, nie však výlučne, v tvorbe a spracovaní grafických návrhov pre účely komunikácie a styku s verejnosťou, a to všetko v záujme a v prospech efektívneho informovania o zámeroch, cieľoch, aktivitách a výsledkoch činnosti Objednávateľa a TTSK, ako aj inštitúcií v zakladateľskej a zriaďovateľskej pôsobnosti TTSK a subjektov s majetkovou účasťou TTSK.
  2. Objednávateľ sa zaväzuje za realizované služby špecifikované v Článku I. bod 1.1 tejto zmluvy zaplatiť Poskytovateľovi odmenu dohodnutú podľa Článku III. tejto zmluvy.

**Článok II.**

# Doba trvania zmluvy a jej ukončenie

2.1 Zmluva sa uzatvára na dobu určitú, a to do 31.12.2021 odo dňa nadobudnutia účinnosti tejto zmluvy alebo do vyčerpania finančného limitu vo výške ............ EUR s DPH, podľa toho, ktorá z týchto právnych skutočností nastane skôr.

2.2 Pred uplynutím dohodnutej doby môže zmluvný vzťah zaniknúť kedykoľvek na základe písomnej dohody zmluvných strán k dohodnutému termínu, výpoveďou alebo odstúpením od tejto zmluvy.

2.3 Zmluvné strany sa dohodli, že zmluvu je môže vypovedať ktorákoľvek zo zmluvných strán, bez udania dôvodu, písomnou formou. Výpovedná lehota je jednomesačná a začína plynúť prvým dňom kalendárneho mesiaca nasledujúceho po doručení výpovede druhej zmluvnej strane. Platnosť zmluvy končí po uplynutí tejto lehoty, a to posledným kalendárnym dňom príslušného mesiaca.

2.4 Pri podstatnom porušení zmluvy môže oprávnená strana okamžite písomne odstúpiť od zmluvy a požadovať náhradu škody, ktorá jej vznikla, a to v súlade s platnou právnou úpravou. Účinky odstúpenia nastanú dňom doručenia odstúpenia druhej zmluvnej strane. Za podstatné porušenie zmluvy sa považuje, ak:

* Poskytovateľ nedodá predmet zmluvy riadne a včas,
* Poskytovateľ nie je schopný plniť túto zmluvu,
* ktorákoľvek zmluvná strana poruší povinnosti upravené v tejto zmluve.

**Článok III.**

**Cena za vykonanie prác a spôsob fakturácie**

* 1. Cena za realizovanie služieb špecifikovaných v Článku I. bod 1.1 tejto zmluvy bola stanovená na základe výsledkov verejného obstarávania vo výške ............ EUR za hodinu. Poskytovateľ sa zaväzuje vykonávať pre Objednávateľa rozsah činností podľa čl. I. bod 1.1 maximálne v objeme 1200 hodín za celú dobu trvania tejto zmluvy. Maximálna cena za poskytovanie služieb v zmysle tejto zmluvy je ............ EUR (počet hodín x cena za 1 hodinu).
  2. Zmluva sa plní priebežným poskytovaním služieb Poskytovateľom počas celej doby platnosti tejto zmluvy, a to na základe písomných (e-mail) alebo telefonických objednávok Objednávateľa na poskytnutie služieb. Prijatú objednávku je Poskytovateľ povinný bezodkladne potvrdiť rovnakým spôsobom akým bola Objednávka uskutočnená (e-mail).
  3. Objednávateľ sa zaväzuje uhradiť cenu za realizované služby dohodnuté v Článku III. bod 3.1 tejto zmluvy na základe doručenej faktúry zo strany Poskytovateľa. Faktúru vystaví Poskytovateľ do 10 dní po ukončení kalendárneho mesiaca, v ktorom boli realizované služby. Faktúru – účtovný doklad sa Objednávateľ zaväzuje uhradiť vždy najneskôr do 25. dňa nasledujúceho kalendárneho mesiaca, v ktorom boli realizované práce ako predmet plnenia tejto zmluvy. K doručenej faktúre je Poskytovateľ povinný predložiť aj súpis vykonaných činností a úkonov v príslušnom mesiaci, za ktorý doručuje faktúru Objednávateľovi.
  4. Ak faktúra nebude obsahovať všetky náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov platí, že faktúra nie je spôsobilá na jej úhradu, Objednávateľ nie je v omeškaní s úhradou dohodnutej mesačnej sumy a je oprávnený vrátiť faktúru Poskytovateľovi na doplnenie príp. opravu v lehote do 15 /pätnásť/ pracovných dní. Vrátením faktúry sa preruší splatnosť faktúry a nová lehota splatnosti začína plynúť odo dňa doručenia novej riadnej opravenej faktúry.

**Článok IV.**

**Vlastnícke právo**

Objednávateľ nadobúda vlastnícke právo k predmetu plnenia až po uhradení ceny za poskytnutú službu.

**Článok V.**

# Ostatné práva a povinnosti zmluvných strán

* 1. Pri realizácii služieb podľa Článku I. bod 1.1 tejto zmluvy je Poskytovateľ povinný riadiť sa príslušnými právnymi predpismi SR a EÚ a je povinný spolupracovať so zástupcami Objednávateľa a poskytnúť im náležitú súčinnosť.
  2. Poskytovateľ je povinný písomne upozorniť Objednávateľa na skutočnosť, ak by boli jeho pokyny v rozpore s právnymi predpismi SR a EÚ.
  3. Objednávateľ sa zaväzuje odovzdať Poskytovateľovi všetky podklady a informácie potrebné k splneniu predmetu tejto zmluvy a zaväzuje sa poskytnúť náležitú súčinnosť podľa požiadaviek Poskytovateľa. Povinnosť odovzdať doklady a podklady je splnená umožnením prístupu Poskytovateľa k dokladom a interným materiálom Objednávateľa. Objednávateľ sa zaväzuje poskytnúť ostatné informácie potrebné k realizácii tejto zmluvy Poskytovateľovi pokiaľ možno bezodkladne, a to osobne, prípadne písomne, alebo elektronicky.
  4. Poskytovateľ sa zaväzuje vykonať predmet zmluvy zodpovedne, riadne a poctivo, s vynaložením odbornej starostlivosti, v záujme a podľa pokynov Objednávateľa, inak mu zodpovedá za škodu.
  5. Zmluva sa bude plniť priebežným poskytovaním služieb zo strany poskytovateľa počas celej doby platnosti tejto zmluvy, a to na základe písomných (list alebo e-mail) alebo telefonických objednávok objednávateľa na poskytnutie služieb.

**Článok VI.**

**Mlčanlivosť**

Poskytovateľ sa zaväzuje zachovávať mlčanlivosť o skutočnostiach, s ktorými sa v súvislosti s plnením tejto zmluvy oboznámi po dobu trvania tejto zmluvy, a ktoré majú zostať utajené, resp. sa viažu len pre interné potreby Objednávateľa. Rovnako sa Poskytovateľ zaväzuje zachovávať po skončení tejto zmluvy mlčanlivosť o akýchkoľvek informáciách, postupoch príp. iných skutočnostiach súvisiacich s Objednávateľom o ktorých sa dozvedel pri plnení predmetu zmluvy, pričom je povinný dbať na to, aby sa žiadne takto získané informácie či už v písomnej príp. elektronickej forme nedostali do dispozície neoprávneným a nepovolaný osobám.

**Článok VII.**

# Záverečné ustanovenia

* 1. Túto zmluvu možno meniť a dopĺňať len očíslovanými písomnými dodatkami podpísanými oprávnenými zástupcami obidvoch zmluvných strán.
  2. Pri riešení otázok neupravených touto zmluvou sa zmluvné strany budú riadiť príslušnými ustanoveniami zákona č. 513/1991 Zb. Obchodný zákonník v znení neskorších predpisov a ustanoveniami ostatných všeobecne záväzných právnych predpisov platných na území Slovenskej republiky, pričom sa zároveň zaväzujú dodržiavať všetky povinnosti vyplývajúce zo všeobecne záväzných právnych predpisov platných na území Slovenskej republiky.
  3. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce zo tejto zmluvy, resp. jej časti na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane.
  4. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
  5. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
  6. Táto zmluva je napísaná v dvoch vyhotoveniach, pričom každá zo zmluvných strán dostane jedno vyhotovenie.
  7. Táto zmluva nadobúda platnosť dňom jej podpisu oprávnenými zástupcami oboch zmluvných strán a účinnosť dňom nasledujúcim po dni jej zverejnenia na webovom sídle Objednávateľa v zmysle § 47a zákona č. 40/1964 Zb. Občianskeho zákonníka v platnom znení a § 5a a 5b zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  8. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

Objednávateľ: Poskytovateľ:

*V Trnave, dňa: ................................... V ..................., dňa:..........................*

............................................................ ..........................................................

**Mgr. Viktor Maroši**

**riaditeľ KIRA, n. o.**